קרונוסלב סימון

קרונוסלב סימון (בקרואטית: Krunoslav Simon; נולד ב-24 ביוני 1985) הוא כדורסלן קרואטי, המשחק בקבוצת צדביטה ג'וניור. גובהו 1.97 מטרים, והוא משחק בעמדות הקלע והסמול פורוורד.

קריירה מקצועית
ק.ק. זאגרב
סימון נולד בעיר זאגרב, אשר הייתה אז חלק מהרפובליקה הסוציאליסטית של קרואטיה ביוגוסלביה. בשנת 2002 החל לשחק בקבוצת ק.ק. זאגרב מליגת העל הקרואטית, במדיה שיחק בעשר עונותיו הראשונות כשחקן מקצועי. החל מעונת 2005/2006 ועד עונת 2011/2012 היה אחד השחקנים המובילים של הקבוצה, ולאורך התקופה רשם ממוצעים של 13.3 נקודות, 3.9 ריבאונדים ו-2.5 אסיסטים למשחק. בעונת 2010/2011 זכה עם ק.ק. זאגרב באליפות הליגה הקרואטית, לאחר שגברה בסדרת הגמר על צדביטה זאגרב, ובעונות 2008, 2010 ו-2011 זכה עם הקבוצה בגביע הקרואטי. בעונתו הראשונה בליגת היורוליג, , הוביל את קלעי קבוצתו עם ממוצע של 13.4 נקודות למשחק, אך זאגרב הודחה כבר בסיבוב הבתים הראשון.

אוניקאחה מאלגה
לקראת עונת  עבר לשחק באוניקאחה מאלגה הספרדית, אותה אימן יסמין רפשה. את עונתו היחידה בקבוצה סיימה מלאגה במקום התשיעי בליגה הספרדית, והיא הודחה מהיורוליג בשלב שמינית הגמר ("טופ 16").

לוקומוטיב קובאן
בין השנים 2013–2015 שיחק עבור לוקומוטיב קובאן הרוסית. בעונתו הראשונה בקבוצה הודחה קובאן מהיורוליג בשלב שמינית הגמר, ובעונה העוקבת השתתפה בליגת היורוקאפ, והודחה ממנו בשלב רבע הגמר. את שתי העונות סיימה הקבוצה במקומות החמישי והשלישי בליגת ה-VTB, בהתאמה.

אולימפיה מילאנו
ביולי 2015 חזר לשחק תחת המאמן יסמין רפשה, כאשר חתם על חוזה באולימפיה מילאנו האיטלקית. בעונת 2015/2016 זכה עם מילאנו באליפות הליגה האיטלקית, לאחר שגברה על פלקנסטרו רג'אנה בסדרת הגמר, בתוצאה 4–2. כמו כן זכה סימון עם הקבוצה פעמיים בגביע האיטלקי, בעונות 2016 ו-2017. כשחקן מילאנו ביורוליג הציג יכולת טובה עם ממוצעים של 10.9 נקודות, 3.7 ריבאונדים ו-3.5 אסיסטים למשחק, אולם בשתי העונות רשמה הקבוצה מאזן כולל של 11 ניצחונות ו-29 הפסדים (27.5%).

אנאדולו אפס
לקראת עונת  חתם על חוזה באנאדולו אפס הטורקית. באותה עונה זכה עם אנאדולו בגביע הטורקי, ואף נבחר ל-MVP של משחק גמר הגביע מול טופאש בורסה, בו קלע 19 נקודות, אסף 5 ריבאונדים ומסר 7 אסיסטים. בעונת  גברה הקבוצה על פנרבחצ'ה בסדרת גמר הליגה הטורקית (4–3), וזכתה באליפות הליגה. כמו כן העפילה אנאדולו למעמד גמר יורוליג, לראשונה בתולדותיה, אך הפסידה במשחק הגמר מול צסק"א מוסקבה בתוצאה 83–91. סימון עצמו קלע 15 נקודות והוריד 10 ריבאונדים במשחק הגמר, אולם רשם אחוזי קליעה נמוכים מהשדה (5 מ-16) ויצא מהמשחק לאחר שביצע 5 עבירות.

נבחרת קרואטיה
מאז שנת 2011 משחק סימון עבור נבחרת קרואטיה בכדורסל. בטורניר יורובאסקט 2013 סיימה קרואטיה במקום הרביעי, לאחר שהפסידה מול נבחרת ליטא בשלב חצי הגמר. לאורך הטורניר היה סימון הקלעי השני של נבחרתו (אחרי בויאן בוגדנוביץ'), עם 9.3 נקודות בממוצע למשחק. ביורובאסקט 2015 הצטיין עם ממוצעים של 13.7 נקודות, 4.7 ריבאונדים ו-3.7 אסיסטים למשחק, אך נבחרתו סיימה במקום התשיעי בלבד.

בטורניר הכדורסל של אולימפיאדת ריו דה ז'ניירו (2016) הפסידה קרואטיה מול נבחרת סרביה בשלב רבע הגמר, וסיימה במקום החמישי.

סטטיסטיקות הקריירה ביורוליג
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות  ק.ק. זאגרב 10  10  30.2  0.429  0.295  0.962  4.6  2.5  0.7  0.0  13.4  אוניקאחה מאלגה 22  17  24.9  0.391  0.380  0.885  3.3  2.5  0.4  0.1  10.0  לוקומוטיב קובאן 23  14  25.0  0.422  0.351  0.800  3.3  2.6  1.0  0.3  10.6  אולימפיה מילאנו 10  4  26.5  0.444  0.271  0.704  4.0  2.8  0.6  0.3  10.7  אולימפיה מילאנו 21  9  27.6  0.451  0.370  0.875  3.6  3.9  1.0  0.2  11.0  אנאדולו אפס 26  22  28.2  0.384  0.339  0.818  3.9  3.4  0.8  0.2  9.2  אנאדולו אפס 37  22  24.8  0.483  0.403  0.843  3.8  2.8  0.9  0.2  9.4 קריירה 149  98  26.3  0.421  0.356  0.840  3.7  3.0  0.8  0.2  10.2

קישורים חיצוניים

הערות שוליים

קטגוריה:כדורסלנים קרואטים
קטגוריה:כדורסלני נבחרת קרואטיה
קטגוריה:כדורסלני ק. ק. זאגרב
קטגוריה:כדורסלני אוניקאחה מאלגה
קטגוריה:כדורסלני לוקומוטיב קובאן
קטגוריה:כדורסלני אולימפיה מילאנו
קטגוריה:כדורסלני אנאדולו אפס
קטגוריה:כדורסלנים באולימפיאדת ריו דה ז'ניירו (2016)
קטגוריה:קרואטים שנולדו ב-1985